pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธ.ก.ส. พร้อมตรึงอัตราดอกเบี้ยเงินกู้ ลดภาระเกษตรกร
วันจันทร์ที่ 15 สิงหาคม 2565
ธ.ก.ส. พร้อมตรึงอัตราดอกเบี้ยเงินกู้ ลดภาระเกษตรกร
ธ.ก.ส. ประกาศตรึงอัตราดอกเบี้ยเงินกู้สําหรับเกษตรกร สถาบันเกษตรกรและผู้ประกอบการทางการเกษตร เพื่อลดภาระในช่วงดอกเบี้ยขาขึ้น พร้อมออกมาตรการดูแลภาระหนี้สินผ่านคลินิกหมอหนี้ การเติมสินเชื่อใหม่อัตราดอกเบี้ยต่ํา เพื่อเป็นค่าใช้จ่ายและการลงทุน
ธ.ก.ส. ประกาศตรึงอัตราดอกเบี้ยเงินกู้สําหรับเกษตรกร สถาบันเกษตรกรและผู้ประกอบการทางการเกษตร เพื่อลดภาระในช่วงดอกเบี้ยขาขึ้น พร้อมออกมาตรการดูแลภาระหนี้สินผ่านคลินิกหมอหนี้ การเติมสินเชื่อใหม่อัตราดอกเบี้ยต่ํา เพื่อเป็นค่าใช้จ่ายและการลงทุน ควบคู่การเติมศักยภาพการประกอบอาชีพทั้งการลดต้นทุนและการเพิ่มมูลค่าผลผลิต
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่คณะกรรมการนโยบายการเงิน (กนง.) มีมติให้ปรับขึ้นอัตราดอกเบี้ยนโยบาย 0.25% ต่อปี จาก 0.50% เป็น 0.75% ต่อปี ธ.ก.ส. ในฐานะสถาบันการเงินเฉพาะกิจของรัฐที่มีบทบาทในการดูแลภาคการเกษตรและการพัฒนาระบบเศรษฐกิจฐานรากของประเทศให้มีความเข้มแข็ง พร้อมตรึงอัตราดอกเบี้ยเงินกู้ทั้ง อัตราดอกเบี้ยลูกค้าสถาบันชั้นดี (MLR) อัตราดอกเบี้ยลูกค้ารายใหญ่ชั้นดี (MOR) และอัตราดอกเบี้ยลูกค้ารายย่อยชั้นดี (MRR) ไว้ให้นานที่สุด ทั้งนี้ เพื่อแบ่งเบาภาระอัตราดอกเบี้ยในช่วงขาขึ้น ให้กับเกษตรกรลูกค้า สถาบันเกษตรกรและผู้ประกอบการด้านการเกษตร ให้มีกําลังในการฟื้นตัวจากผลกระทบทั้งทางด้านเศรษฐกิจและแพร่ระบาดของเชื้อไวรัสโควิด-19
ทั้งนี้ ธ.ก.ส. ได้กําหนดแนวทางการช่วยเหลือเกษตรกรลูกค้าในทุกกลุ่ม เริ่มตั้งแต่การดูแลภาระหนี้สิน เพื่อลดความกังวลใจในเรื่องหนี้ เช่น การปรับปรุงโครงสร้างหนี้ และการขยายระยะเวลาชําระหนี้ ให้ลูกค้าสามารถชําระหนี้ได้ตามศักยภาพ การจัดทําคลินิกหมอหนี้ เพื่อลดหนี้ครัวเรือน การไกล่เกลี่ยหนี้ และให้คําปรึกษาด้านการจัดการหนี้ ทั้งหนี้ในและนอกระบบ รวมถึงแนวทางการประกอบอาชีพเสริมเพื่อเพิ่มรายได้ การเติมสินเชื่อใหม่ ภายใต้อัตราดอกเบี้ยที่ผ่อนปรน เพื่อเสริมสภาพคล่องในการใช้จ่ายและการลงทุน เช่น สินเชื่อสานฝันสร้างอาชีพ สินเชื่อนวัตกรรมดีมีเงินทุน อัตราดอกเบี้ย ร้อยละ 4 สินเชื่อแฟรนไชส์ สินเชื่อ Green Credit สินเชื่อ Contract Farming อัตราดอกเบี้ย MRR สินเชื่อธุรกิจชุมชนสร้างไทย อัตราดอกเบี้ย ร้อยละ 0.01 เป็นต้น และการพัฒนาเพื่อเพิ่มศักยภาพในการประกอบอาชีพ เช่น การปรับเปลี่ยนการผลิตไปปลูกพืชที่มีมูลค่าสูง การลดต้นทุนการผลิตโดยใช้เทคโนโลยีและนวัตกรรม การแปรรูปเพื่อเพิ่มมูลค่าผลผลิต รวมถึง สนับสนุนแนวทางการประกอบอาชีพเสริม เพื่อเพิ่มรายได้ให้กับเกษตรกรและชุมชน
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม ห่วงใยประชาชน กรณีเรือภัตตาคารลอดใต้สะพานพุทธ หวั่นเกิดอันตรายได้
วันพฤหัสบดีที่ 17 กุมภาพันธ์ 2565
กรมเจ้าท่า กระทรวงคมนาคม ห่วงใยประชาชน กรณีเรือภัตตาคารลอดใต้สะพานพุทธ หวั่นเกิดอันตรายได้
...
จากเหตุการณ์เรือภัตตาคารอาหารล่องแม่น้ําเจ้าพระยา ที่มีจุดชมวิวและรับประทานอาหารบนดาดฟ้าเรือ จนเกิดเป็นกระแสสังคมบนสื่อออนไลน์ อาทิ TikTok Facebook หรืออื่นๆ และปรากฏเป็นคลิปวีดีโอของนักท่องเที่ยว ถ่ายไว้ขณะเรือกําลังลอดผ่านใต้สะพานพุทธในระยะประชิดตัว เนื่องมาจากระดับน้ําที่สูงขึ้น ทําให้บริเวณชั้นดาดฟ้าเรือใกล้ชิดกับท้องสะพานพุทธ อันเป็นเหตุให้นักท่องเที่ยวรู้สึกตื่นเต้น และมีผู้ประกอบการเรือภัตตาคารบางรายได้นําเหตุการณ์ความไม่ปลอดภัยนี้ มาเป็นจุดขายในการให้บริการล่องเรือภัตตาคารในแม่น้ําเจ้าพระยา
กรมเจ้าท่า กระทรวงคมนาคม โดยกลุ่มตรวจการเดินเรือ มีหน้าที่ดูแลรักษาความปลอดภัยทางน้ํา ไม่ได้เพิกเฉยต่อกรณีดังกล่าว ได้ส่งเจ้าหน้าที่เข้าตรวจตรา กําชับ และคุมเข้ม พร้อมมีหนังสือถึงผู้ประกอบการเรือ ผู้ควบคุมเรือ รวมถึงผู้จัดการเรือ ให้แจ้งนักท่องเที่ยวให้ระมัดระวังขณะเรือทําการลอดผ่านใต้ท้องสะพานพุทธขณะที่ระดับน้ําในแม่น้ําเจ้าพระยาสูงกว่าปกติ อันจะเป็นเหตุให้เกิดความไม่ปลอดภัยต่อชีวิตและทรัพย์สินได้ แนะนําให้หลีกเลี่ยงการนํานักท่องเที่ยวไปยืน นั่ง หรือถ่ายรูป ถ่ายคลิปในบริเวณดาดฟ้าเรือดังกล่าว กรมเจ้าท่า เน้นย้ําให้ดูแลป้องกันไม่ให้เกิดเหตุหรือความไม่ปลอดภัยต่อนักท่องเที่ยว อย่างเด็ดขาด และถ้ายังมีการเดินเรือที่อาจเกิดอันตรายต่อนักท่องเที่ยวเช่นนี้อีก จะกรมเจ้าท่าจะดําเนินการเอาผิดตามกฏหมายที่กรมเจ้าท่ากําหนดขั้นสูงสุด ทั้งการยึดประกาศนียบัตรผู้ควบคุมเรือ(นายเรือ)โดยทันที
ทั้งนี้ สํานักความปลอดภัยและสิ่งแวดล้อมทางน้ํา กรมเจ้าท่า มีโครงการที่จะติดตั้งเครื่องวัดความสูงของช่องลอดสะพานในแม่น้ําเจ้าพระยา ซึ่งเป็นเครื่องช่วยการเดินเรือประเภทหนึ่ง ที่จะช่วยลดปัญหาระยะห่างระหว่างเรือและใต้ท้องสะพาน ให้ผู้ควบคุมเรือทราบถึงระยะความสูงของช่องลอดใต้สะพาน (clearance) ช่วยให้เกิดความปลอดภัยขณะเดินเรือผ่านช่องลอดสะพาน และลดความเสี่ยงที่อาจทําให้เกิดอุบัติเหตุขณะโดยสารเรือได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ห่วง “ผู้สูงอายุ” แนะลูกหลาน พาผู้สูงอายุเข้ารับฉีดวัคซีน ลดโอกาสเสียชีวิต ป้องกันความเสี่ยง ก่อนช่วงเทศกาลสงกรานต์
วันเสาร์ที่ 5 มีนาคม 2565
โฆษกรัฐบาล เผย นายกฯ ห่วง “ผู้สูงอายุ” แนะลูกหลาน พาผู้สูงอายุเข้ารับฉีดวัคซีน ลดโอกาสเสียชีวิต ป้องกันความเสี่ยง ก่อนช่วงเทศกาลสงกรานต์
โฆษกรัฐบาล เผย นายกฯ ห่วง “ผู้สูงอายุ” แนะลูกหลาน พาผู้สูงอายุเข้ารับฉีดวัคซีน ลดโอกาสเสียชีวิต ป้องกันความเสี่ยง ก่อนช่วงเทศกาลสงกรานต์
วันนี้ (5 มี.ค. 65) นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยผู้สูงอายุที่มีอัตราการเสียชีวิตจากโควิด 19 สูงสุด โดยพบเกินครึ่งที่ติดเชื้อโควิด-19 และเสียชีวิตยังไม่ได้ฉีดวัคซีน จึงขอแนะนําลูกหลานพาผู้สูงอายุเข้ารับฉีดวัคซีนและวัคซีนเข็มกระตุ้น เพื่อลดโอกาสเสียชีวิตในผู้ป่วยสูงอายุ  ทั้งนี้ จากการคาดการณ์ของกระทรวงสาธารณสุข แนวโน้มผู้ติดเชื้อโควิด-19 รายใหม่ จะขึ้นไปสูงสุดช่วงกลางเดือนเมษายนนี้ โดนอาจมีจํานวนสูงถึง 4-5 หมื่นคนต่อวัน ก่อนที่จะค่อย ๆ ลดลงในปลายเดือน พ.ค.-มิ.ย. 65 นายกรัฐมนตรีจึงขอให้หน่วยงานที่เกี่ยวข้อง เร่งค้นหาผู้สูงอายุที่ยังไม่ได้ฉีดวัคซีน สร้างความรู้ สร้างแรงจูงใจ และกระตุ้นให้รับวัคซีน เพื่อป้องกันความเสี่ยงและลดอาการรุนแรงหากรับเชื้อโควิด-19 โดยเฉพาะในช่วงเทศกาลสงกรานต์ ที่จะมีการเดินทางข้ามพื้นที่การท่องเที่ยวและกิจกรรมต่างๆ จํานวน โดยเฉพาะลูกหลานจะที่จะกลับไปเยื่ยมครอบครัวของด้วย
สถานการณ์ผู้ติดเชื้อโควิด-19 รายใหม่ วันนี้ รวม 22,818 ราย จําแนกเป็นผู้ป่วยจากในประเทศ 22,681 รายผู้ป่วยมาจากต่างประเทศ 137 รายผู้ป่วยสะสม 78 1,379 ราย (ตั้งแต่ 1 มกราคม 2565) หายป่วยกลับบ้าน 18,462 ราย หายป่วยสะสม 580,997 ราย (ตั้งแต่ 1 มกราคม 2565) ผู้ป่วยกําลังรักษา 232,147 รายเสียชีวิต 52 ราย ล่าสุดการให้บริการวัคซีน โควิด-19 สะสมอยู่ที่ 124,751,981 โดส เข็มที่ 1 ฉีดสะสม 53,910,002โดส เข็มที่ 2 ฉีดสะสม 49,837,116 โดส เข็มที่ 3 ฉีดสะสม 19,257,181 โดส เข็มที่ 4 ฉีดสะสม 1,747,619 โดส อย่างไรก็ตาม ทั่วโลกแล้ว 10,849ล้านโดส ใน 205 ประเทศ/เขตปกครอง โดยขณะนี้อัตราการฉีดล่าสุดรวมกันทั่วโลกที่ 33.2 ล้านโดสต่อวัน
__________
รัฐบาลไทย-ข่าวทำเนียบรัฐบาล-กระทรวงเกษตรฯ จับมือ ธ.ก.ส. ดัน "โครงการสานฝันสร้างอาชีพ ยกระดับรายได้เกษตรกร" ส่งเสริมอาชีพด้านปศุสัตว์
วันพุธที่ 8 ธันวาคม 2564
กระทรวงเกษตรฯ จับมือ ธ.ก.ส. ดัน "โครงการสานฝันสร้างอาชีพ ยกระดับรายได้เกษตรกร" ส่งเสริมอาชีพด้านปศุสัตว์
กระทรวงเกษตรฯ จับมือ ธ.ก.ส. ดัน "โครงการสานฝันสร้างอาชีพ ยกระดับรายได้เกษตรกร" ส่งเสริมอาชีพด้านปศุสัตว์   ต่อยอดทุกสาขาเกษตร หวังสร้างงาน สร้างอาชีพ สร้างรายได้ กระตุ้นเศรษฐกิจของประเทศ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานในพิธีลงนามบันทึกความเข้าใจ โครงการสานฝันสร้างอาชีพ และยกระดับรายได้เกษตรกร ระหว่างกรมปศุสัตว์ และธนาคารเพื่อการเกษตรและสหกรณ์การเกษตร (ธกส.) ณ ห้องประชุมกระทรวงเกษตรและสหกรณ์ โดยมีนายสัตวแพทย์สรวิศ ธานีโต อธิบดีกรมปศุสัตว์ นายสุรชัย รัศมี รองผู้จัดการธนาคารเพื่อการเกษตรและสหกรณ์การเกษตร ( ธ.ก.ส ) สํานักงานใหญ่ เข้าร่วมลงนามบันทึกความเข้าใจ และมีนายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นายนายสุรเดช สมิเปรม รองอธิบดีกรมปศุสัตว์ และนายพงษ์พันธ์ จงรักษ์ ผู้ช่วยผู้จัดการธนาคาร ธกส. พร้อมด้วยหัวหน้าส่วนราชการกระทรวงเกษตรและสหกรณ์ เข้าร่วมพิธีเป็นสักขีพยานในการลงนามในครั้งนี้
รมช.ประภัตร กล่าวว่า โครงการสานฝันสร้างอาชีพ และยกระดับรายได้เกษตรกร" ที่เกิดขึ้นในครั้งนี้ ถือเป็นโครงการที่กระทรวงเกษตรฯ โดยกรมปศุสัตว์ และธนาคารเพื่อการเกษตรและสหกรณ์การเกษตรได้งานทําร่วมกัน เนื่องจากเวลานี้ เกษตรกรประสบปัญหาน้ําท่วม ภัยแล้ง และวิกฤตโควิด - 19 ดังนั้น การเข้าถึงเเหล่งเงินทุนเป็นสิ่งสําคัญอย่างยิ่ง โดยเฉพาะการทําเกษตรด้านปศุสัตว์ ซึ่งใช้เวลาสั้น ใช้น้ําน้อย ได้รับผลตอบแทนเร็ว ถือเป็นทางออกของวิกฤตต่างๆ ดังนั้นพลเอกประยุทธ์ จันทร์โอชา นายกรัฐมนตรี ได้เน้นและกําชับมายังกระทรวงเกษตรฯ ให้เร่งแก้ปัญหาให้กับเกษตรกร สร้างงาน สร้างอาชีพ สร้างรายได้กระตุ้นเศรษฐกิจของประเทศให้ฟื้นตัวจากสถานการณ์การแพร่ระบาดของโควิด – 19 ผ่านโครงการดังกล่าวฯ โดยจะสนับสนุนเงินกู้เป็นเงินทุนหมุนเวียนให้กับเกษตรกร เป็นส่วนหนึ่งในการส่งเสริมการประกอบอาชีพ ด้านการเกษตรให้กับเกษตรกรหรือประชาชนที่มีความนใจประกอบอาชีพ เน้นอาชีพที่มีตลาดรองรับ มีการประกันราคารับซื้อผลผลิต ให้สามารถสร้างรายได้ในระยะสั้น 4 - 6 เดือนซึ่งจะมีผลตอบแทนเบื้องต้นเพียงพอต่อการดํารงชีพ และสามารถต่อยอดเป็นอาชีพที่มั่นคงต่อไปได้ในอนาคต ซึ่งธ.ก.ส. ได้รับการอนุมัติวงเงินกว่า 30,000 ล้านบาท
สําหรับโครงการดังกล่าวจะเริ่มจ่ายเงินตั้งแต่วันที่ 1 กรกฏาคม 2564 - วันที่ 31 มีนาคม 2567 ปล่อยกู้เป็นรายบุคคล หนี้เสียสามารถกู้ได้ สามารถใช้บุคคลหรือหลักทรัพย์ค้ําประกันได้ โดยจะปล่อยกู้สูงสุดรายละ 100,000 บาท/1-3 ปี อัตราดอกเบี้ยร้อยละ 4 และปีที่ 4 - 5 ดอกเบี้ยตามปกติของธนาคาร
นายสัตวแพทย์สรวิศ ธานีโต อธิบดีกรมปศุสัตว์ กล่าวเพิ่มเติมว่า กรมปศุสัตว์พร้อมที่จะถ่ายทอดความรู้ ให้คําแนะนํา และให้บริการในด้านการเลี้ยงสัตว์ การควบคุมป้องกันโรคสัตว์ การดูแลสุขภาพสัตว์ การควบคุมมาตรฐานฟาร์ม การควบคุมการใช้สารต้องห้ามตามกฎหมาย โดยตะมีการจัดทําฐานข้อมูลการเคลื่อนย้ายสัตว์ การแปรรูป งานการตลาด และบริการอื่นๆ ที่เกี่ยวข้อง รวมทั้งประสานงานและให้การสนับสนุน ตลอดห่วงโซ่การผลิตและการตลาด เกษตรกรที่สนใจสามารถติดต่อขอรายละเอียดเพิ่มเติมได้ที่หน่วยงานของกระทรวงเกษตรและสหกรณ์ สํานักงานปศุสัตว์ใกล้บ้านท่าน หรือที่ธนาคาร ธ.ก.ส
รัฐบาลไทย-ข่าวทำเนียบรัฐบาล-ดีอีเอส ห่วงคนไทยติดกับดักข่าวปลอมสุขภาพ
วันจันทร์ที่ 13 มิถุนายน 2565
ดีอีเอส ห่วงคนไทยติดกับดักข่าวปลอมสุขภาพ
ดีอีเอส ห่วงคนไทยติดกับดักข่าวปลอมสุขภาพ
ดีอีเอสสรุปผลการมอนิเตอร์สถานการณ์ข่าวปลอมรอบสัปดาห์ล่าสุดพบข่าวปลอมสุขภาพกระแสแรงใช้ประเด็นใกล้ตัวดึงความสนใจห่วงผู้บริโภคสื่อออนไลน์ถ้าหลงเชื่ออาจได้รับข้อมูลผิดกระทบต่อสุขภาพประชาชน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์ประจําสัปดาห์ระหว่างวันที่3-9มิ.ย. 65โดยศูนย์ต่อต้านข่าวปลอมพบข้อความที่เข้ามาทั้งหมด11,648,636ข้อความโดยมีจํานวนที่ต้องดําเนินการตรวจสอบ(Verify) 233ข้อความรวมเรื่องที่ต้องดําเนินการตรวจสอบ123เรื่อง
โดยในจํานวนนี้เป็นข่าวในกลุ่มผลิตภัณฑ์สุขภาพฯ47เรื่องหรือคิดเป็นสัดส่วนประมาณ1ใน3ของจํานวนเรื่องที่เข้าเกณฑ์ต้องประสานการตรวจสอบข้อเท็จจริงกับหน่วยงานที่เกี่ยวข้องอย่างไรก็ตามจากข้อมูลเชิงลึก(Insight)มีข้อสังเกตว่าข่าวปลอมในหมวดข่าวสุขภาพจุดกระแสความสนใจจากผู้บริโภคข่าวสารออนไลน์ได้นําหน้ากลุ่มข่าวหัวข้ออื่นๆ
ทั้งนี้พบข่าว10อันดับแรกที่ได้รับความสนใจมากสุดในรอบสัปดาห์ดังนี้อันดับ1มันเทศญี่ปุ่นต้มน้ําขิงช่วยต้านโควิด19อันดับ2สินเชื่อเพื่อประชาชนของธนาคารออมสินกู้ได้สูงสุด2แสนบาทอันดับ3รักษาโรคไตโดยไม่ต้องฟอกไตด้วยลิ้นจี่และเซี่ยงจี๊หมูอันดับ4ยาพาราเซตามอลมีส่วนผสมของไวรัสแมคชูโปอันดับ5ซื้อรถไฟฟ้าจากบริษัทผู้ผลิตในเอเชียไม่สามารถจดทะเบียนได้
อันดับ6ใช้CFยาสีฟันสามัญประจําบ้านอาการปากเหม็นฟันโยกเหงือกอักเสบลดลงอันดับ7ธ.กรุงไทยให้ยืม30,000บาทสมัครง่ายรับเงินผ่านตู้ATMอันดับ8ธ.กรุงไทยร่วมกับบริษัทเอกชนปล่อยสินเชื่อเงินด่วนStreet Moneyวงเงิน5,000 - 300,000บาทผ่านไลน์@387bawahอันดับ9ดื่มน้ํามะขามเปียกช่วยลดน้ําหนักได้และอันดับ10ใส่ผ้าอนามัยนานๆทําให้เป็นโรคมะเร็งปากมดลูก
“จาก10อันดับพบข่าวเกี่ยวกับสุขภาพถึง6อันดับโดยส่วนใหญ่เป็นประเด็นใกล้ตัวทั้งปัญหาสุขภาพที่คนวิตกกังวลยาหรือผลิตภัณฑ์สุขภาพที่อยู่ในชีวิตประจําวันจึงคาดว่าอาจเป็นเหตุผลส่วนหนึ่งที่ทําให้เข้าถึงความสนใจของผู้รับข่าวสาร”นางสาวนพวรรณกล่าว
ทั้งนี้มีความเป็นห่วงประชาชนในเรื่องความตระหนักและรู้เท่าทันสื่อออนไลน์/โซเชียลซึ่งหากขาดความรู้เท่าทันมีการส่งต่อข้อมูลข่าวปลอมเหล่านี้ก็จะทําให้ได้รับข้อมูลผิดๆและส่งผลกระทบกับสุขภาพของประชาชนที่หลงเชื่อข่าวปลอมดังกล่าว
“ประชาชนต้องรู้เท่าทันข่าวปลอมและมีความรอบคอบในการบริโภคข้อมูลข่าวสารที่ถูกส่งต่อกันมาทางโซเชียลเพราะผู้ไม่หวังดีจะใช้ประโยชน์จากความสนใจของคนส่วนใหญ่หรือประเด็นใกล้ตัวสร้างข่าวปลอมหรือข่าวบิดเบือนดังนั้นเมื่อได้รับข่าวสารข้อมูลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
*************
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบให้กรมเจ้าท่ากำหนดมาตรการคมนาคมทางน้ำรองรับเปิดประเทศ 1 พ.ย. นี้ พร้อมติดตามขับเคลื่อนนโยบายสำคัญปี 64 - 65
วันอังคารที่ 26 ตุลาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบให้กรมเจ้าท่ากําหนดมาตรการคมนาคมทางน้ํารองรับเปิดประเทศ 1 พ.ย. นี้ พร้อมติดตามขับเคลื่อนนโยบายสําคัญปี 64 - 65
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานการประชุมเพื่อกําหนดมาตรการด้านคมนาคมทางน้ํารองรับการเปิดประเทศในวันที่ 1 พฤศจิกายน 2564 และติดตามความคืบหน้านโยบายที่สําคัญของกรมเจ้าท่าที่ได้ดําเนินการในปี 64 และเตรียมการสําหรับปี 65 เมื่อวันที่ 26 ตุลาคม 2564 ณ ห้องประชุมกรมเจ้าท่า สรุปได้ดังนี้
1. ปรับปรุงท่าเรือโดยสารแม่น้ําเจ้าพระยา(Smart Pier)
- ภายในสิ้นปี 64 : จะแล้วเสร็จจํานวน 3 ท่า ได้แก่ ท่าช้าง ท่าราชินี และท่าเตียน
- ภายในปี 65 : ท่าบางโพ ท่าเกียกกาย และท่าพระราม7
2. การขุดลอก
- ปี 64 : โดยกรมเจ้าท่า 138 แห่ง ปริมาณดินรวม 21,342,471 ลบ.ม. / ขุดลอกต่างตอบแทนและอื่นๆ ปริมาณ 18,006,764 ลบ.ม. ประหยัดงบประมาณ 990 ล้านบาท
- ปี 65 : กรมเจ้าท่าเตรียมดําเนินการจํานวน 132 แห่ง ปริมาณดินรวม 18,160,500 ลบ.ม. / ขุดลอกต่างตอบแทนและอื่นๆ (ออกใบอนุญาตแล้ว) รวม 506,541 ลบ.ม.
3. เรือไฟฟ้า
- แม่น้ําเจ้าพระยา : ปัจจุบันให้บริการอยู่จํานวน 8 ลํา เตรียมให้บริการเพิ่มเติมภายในสิ้นปี 2564 รวม 23 ลํา
- คลองแสนแสบ : อยู่ระหว่างการปรับปรุงเทคโนโลยีให้เหมาะสม เร่งรัดเพื่อออกให้บริการภายในปี 2565
- คลองดําเนินสะดวก : ให้กรมเจ้าท่าสนับสนุนเอกชนนําเรือไฟฟ้าต้นแบบพัฒนาและใช้งานในพื้นที่เพื่ออนุรักษ์สิ่งแวดล้อม
4. องค์การทางทะเลระหว่างประเทศ (IMO)
- ดําเนินการขอเสียงสนับสนุนจากประเทศสมาชิกเพื่อให้ประเทศไทยได้รับการเลือกตั้งเป็นสมาชิกคณะมนตรีองค์การทางทะเลระหว่างประเทศอีกสมัยในเดือนธันวาคม 2564
- เตรียมความพร้อมตามแผนการตรวจประเมินจากองค์กรทางทะเลระหว่างประเทศ(IMO)ในเดือนกุมภาพันธ์ 2566
5. ให้กําหนดมาตรการรองรับการเปิดประเทศในวันที่ 1 พฤศจิกายน 2564 จํานวน 17 จังหวัด ซึ่งมีพื่นที่แหล่งท่องเที่ยวทางน้ําจํานวน 10 จังหวัด โดยให้กรมเจ้าท่าดําเนินการ
1) เพิ่มมาตรการความปลอดภัยให้มีความเข้มข้นมากยิ่งขึ้น ประสานผู้ที่เกี่ยวข้องทุกหน่วยงาน
2) ขอความร่วมมือผู้ประกอบการเพิ่มคุณภาพการให้บริการแก่นักท่องเที่ยวให้เป็นชื่อเสียงที่ดีของประเทศ
3) ประสานความเชื่อมโยงด้านความปลอดภัยของนักท่องเที่ยวในทุกมิติ ในการดูแลนักท่องเที่ยว เช่น ผู้ปฏิบัติงานกรมอุทยานแห่งชาติ และหน่วยงานอื่นๆ
4) ให้ปฏิบัติตามมาตรการป้องกันการแพร่ระบาดของโควิด - 19 (ศบค.) โดยคํานึงถึงความสะดวกของนักท่องเที่ยวให้มีผลกระทบน้อยที่สุด
รัฐบาลไทย-ข่าวทำเนียบรัฐบาล-สมาคมสถาบันการเงินของรัฐ ออกมาตรการพักชำระหนี้อย่างน้อย 2 เดือน ช่วยเหลือลูกหนี้ที่ได้รับผลกระทบทางด้านรายได้จากมาตรการของทางการ
วันพฤหัสบดีที่ 15 กรกฎาคม 2564
สมาคมสถาบันการเงินของรัฐ ออกมาตรการพักชําระหนี้อย่างน้อย 2 เดือน ช่วยเหลือลูกหนี้ที่ได้รับผลกระทบทางด้านรายได้จากมาตรการของทางการ
สงร. ตระหนักถึงความเดือดร้อนของลูกหนี้และเห็นความจําเป็นเร่งด่วนช่วยเหลือด้านการเงินเพิ่มเติมให้แก่ลูกจ้างและผู้ประกอบการที่ได้รับผลกระทบให้ตรงจุดและทันการณ์จึงเห็นร่วมกันที่จะมาตรการเร่งด่วนด้วยการพักชําระเงินต้นและพักชําระดอกเบี้ยหรือค่าธรรมเนียม
จากการที่ภาครัฐได้ยกระดับมาตรการป้องกันควบคุมโรคในพื้นที่ที่มีความเสี่ยงสูงสุด 10 จังหวัด เพื่อควบคุมสถานการณ์การแพร่ระบาดของโควิด 19 โดยจํากัดการเคลื่อนย้ายและการดําเนินกิจกรรมต่างๆ ส่งผลให้มีผู้ได้รับผลกระทบในวงกว้าง โดยเฉพาะกับกลุ่มธุรกิจและลูกหนี้ที่มีฐานะการเงินเปราะบางมาตั้งแต่การระบาดของโควิด 19 ระลอกก่อน และได้ออกมาตรการช่วยเหลือเพื่อเยียวยาด้านรายได้อย่างเร่งด่วนให้กับผู้ได้รับผลกระทบ ซึ่งเป็นการช่วยเหลือที่ตรงจุด
สมาคมสถาบันการเงินของรัฐ (สงร.) และธนาคารสมาชิกทุกแห่ง ประกอบด้วย ธนาคารอาคารสงเคราะห์ (ธอส.) ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) ธนาคารเพื่อการส่งออกและนําเข้าแห่งประเทศไทย(ธสน.) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ธนาคารอิสลามแห่งประเทศไทย(ธอท.) และบรรษัทประกันสินเชื่ออุตสาหกรรมขนาดย่อม (บสย.) ตระหนักถึงความเดือดร้อนของลูกหนี้และเห็นความจําเป็นเร่งด่วนในการให้ความช่วยเหลือด้านการเงินเพิ่มเติมให้แก่ลูกจ้างและผู้ประกอบการที่ได้รับผลกระทบให้ตรงจุดและทันการณ์จึงเห็นร่วมกันที่จะออกมาตรการเร่งด่วนด้วยการพักชําระเงินต้นและพักชําระดอกเบี้ยหรือค่าธรรมเนียมให้แก่ลูกหนี้ SMEs และรายย่อย เป็นระยะเวลาอย่างน้อย 2 เดือนให้กับลูกหนี้ที่ได้รับผลกระทบโดยตรง คือ ลูกหนี้ทั้งที่เป็นนายจ้างและลูกจ้างในสถานประกอบการทั้งในพื้นที่ควบคุมฯ และนอกพื้นที่ควบคุมฯ ที่ต้องปิดกิจการจากมาตรการของทางการ เริ่มตั้งแต่งวดการชําระหนี้เดือนกรกฎาคม 2564 หรือเริ่มตั้งแต่งวดการชําระหนี้เดือนสิงหาคม 2564 เป็นต้นไป แล้วแต่กรณี ทั้งนี้ เมื่อหมดระยะเวลาพักชําระหนี้แล้ว สถาบันการเงินเฉพาะกิจจะไม่เรียกเก็บเงินต้นและดอกเบี้ยหรือค่าธรรมเนียมที่ค้างอยู่ในทันทีเพื่อไม่ให้เป็นภาระหนักกับลูกหนี้
สําหรับลูกหนี้ที่ได้รับผลกระทบโดยอ้อม คือ ลูกหนี้ที่ยังเปิดกิจการได้ แต่รายได้ลดลงจากมาตรการควบคุมการระบาดของภาครัฐ สถาบันการเงินเฉพาะกิจจะพิจารณาให้ความช่วยเหลือแก่ลูกหนี้ตามความจําเป็นและสอดคล้องกับสถานการณ์ของลูกหนี้
การให้ความช่วยเหลือตามแนวทางข้างต้น ลูกหนี้สามารถติดต่อกับสถาบันการเงินเจ้าหนี้เพื่อแสดงความประสงค์ขอรับความช่วยเหลือได้ตั้งแต่วันที่ 19 กรกฎาคม 2564 ทั้งนี้ หากลูกหนี้สามารถให้ข้อมูลหลักฐานที่ชัดเจนถึงผลกระทบของกิจการหรือการจ้างงาน จะทําให้การพิจารณาให้ความช่วยโดยเจ้าหนี้สามารถทําได้อย่างรวดเร็ว
สมาคมสถาบันการเงินของรัฐ (สงร.) และธนาคารสมาชิกทุกแห่ง ประกอบด้วย ธนาคารอาคารสงเคราะห์(ธอส.) ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) ธนาคารเพื่อการส่งออกและนําเข้าแห่งประเทศไทย(ธสน.) ธนาคารพัฒนาวิสาหกิจขนาดกลางและขนาดย่อมแห่งประเทศไทย(ธพว.) ธนาคารอิสลามแห่งประเทศไทย(ธอท.) และบรรษัทประกันสินเชื่ออุตสาหกรรมขนาดย่อม (บสย.)จะร่วมกันเร่งรัดและผลักดันการให้ความช่วยเหลือจากมาตรการพักชําระเงินต้นและดอกเบี้ยดังกล่าวอย่างต่อเนื่อง เพื่อช่วยเหลือลูกหนี้ที่ได้รับผลกระทบให้ได้มากที่สุด
สมาคมสถาบันการเงินของรัฐ
โทร. 0-2202-1868 และ 0-2202-1961
รัฐบาลไทย-ข่าวทำเนียบรัฐบาล-“อนุทิน” เผย ครม.อนุมัติแต่งตั้งข้าราชการ สธ.บริหารระดับสูง 4 ราย
วันอังคารที่ 7 กันยายน 2564
“อนุทิน” เผย ครม.อนุมัติแต่งตั้งข้าราชการ สธ.บริหารระดับสูง 4 ราย
รองนายกรัฐมนตรีและรัฐมนตรีว่าการกระทรวงสาธารณสุข เผย ครม.เห็นชอบตามที่กระทรวงสาธารณสุขเสนอ แต่งตั้งข้าราชการตําแหน่งบริหารระดับสูง 4 ราย เป็นอธิบดี2 ราย รองปลัด 1 ราย และผู้ตรวจราชการ 1 ราย
วันนี้ (7 กันยายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า คณะรัฐมนตรี (ครม.) มีมติเห็นชอบตามที่กระทรวงสาธารณสุขเสนอ แต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง จํานวน 4 ราย ตามที่กระทรวงสาธารณสุขเสนอ ได้แก่ 1.แพทย์หญิงอัมพรเบญจพลพิทักษ์ อธิบดีกรมการแพทย์แผนไทยและการแพทย์ทางเลือก เป็นอธิบดีกรมสุขภาพจิต แทนแพทย์หญิงพรรณพิมล วิปุลากร อธิบดีกรมสุขภาพจิตที่จะเกษียณอายุราชการวันที่ 30 กันยายน 2564 2.นายแพทย์ยงยศ ธรรมวุฒิ รองปลัดกระทรวงสาธารณสุข เป็นอธิบดีกรมการแพทย์แผนไทยและการแพทย์ทางเลือก 3.นายแพทย์ธงชัย เลิศวิไลรัตนพงศ์ ผู้ตรวจราชการกระทรวงสาธารณสุข เป็นรองปลัดกระทรวงสาธารณสุข และนายแพทย์สวัสดิ์ อภิวัจนีวงศ์ สาธารณสุขนิเทศก์ เป็นผู้ตรวจราชการกระทรวงสาธารณสุข ทั้งนี้ จะมีผลตั้งแต่วันที่ทรงพระกรุณาโปรดเกล้าฯ แต่งตั้งเป็นต้นไป
****************************** 7 กันยายน 2564
รัฐบาลไทย-ข่าวทำเนียบรัฐบาล-รมว.ท่องเที่ยวและกีฬา กล่าวปิดกิจกรรมเวิร์กช็อป 6 หน่วยงาน กระตุ้นการท่องเที่ยวทั้งตลาดในและต่างประเทศ
วันอังคารที่ 21 มิถุนายน 2565
รมว.ท่องเที่ยวและกีฬา กล่าวปิดกิจกรรมเวิร์กช็อป 6 หน่วยงาน กระตุ้นการท่องเที่ยวทั้งตลาดในและต่างประเทศ
"เที่ยวเมืองไทย Amazing ยิ่งกว่าเดิม...ฟื้นประเทศด้วยท่องเที่ยว"
วันที่19มิถุนายน2565นายพิพัฒน์รัชกิจประการรัฐมนตรีว่าการกระทรวงการท่องเที่ยวกีฬา(รมว.กก.)รับฟังข้อเสนอและกล่าวปิดกิจกรรมการประชุมเวิร์คช็อป6หน่วยงานในสังกัดกระทรวงการท่องเที่ยวและกีฬาซึ่งจ้ดขึ้นตั้งแต่วันที่17-19มิถุนายน2565ณเขื่อนศรีนครินทร์จ.กาญจนบุรีเพื่อนําเสนอกิจกรรมกระตุ้นการท่องเที่ยวทั้งตลาดนักท่องเที่ยวในประเทศและตลาดนักท่องเที่ยวต่างประเทศซึ่งได้บูรณาการกับข้อเสนอของภาคเอกชนในการฟื้นฟูอุตสาหกรรมการท่องเที่ยวด้วยโครงการที่ถือเป็นการกระตุ้นหรือบูสเตอร์ช็อต(Booster shot)จะได้นําเสนอต่อพล.อ.ประยุทธ์จันทร์โอชานายกรัฐมนตรีต่อไปโดยมีนายเขมพลอุ้ยตยะกุลเลขานุการรัฐมนตรีว่าการกระทรวงการท่องเที่ยวและกีฬา,นายโชติตราชูปลัดกระทรวงการท่องเที่ยวและกีฬา,นายสันติป่าหวายหัวหน้าผู้ตรวจราชการกระทรวงการท่องเที่ยวและกีฬา,นายทวีศักดิ์วาณิชย์เจริญอธิบดีกรมการท่องเที่ยว,นายนิวัตน์ลิ้มสุขนิรันดร์อธิบดีกรมพลศึกษา,นาวาอากาศเอกอธิคุณคงมีผู้อํานวยการองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน(องค์การมหาชน),นางสาวฐาปนีย์เกียรติไพบูลย์รองผู้ว่าการด้านตลาดในประเทศการท่องเที่ยวแห่งประเทศไทย(ททท.)และผู้บริหารกระทรวงฯเข้าร่วม
รัฐบาลไทย-ข่าวทำเนียบรัฐบาล-โฆษกรัฐบาลเผย ครม. ผ่อนคลายข้อจำกัด มอบ กค. พิจารณาปรับกฎกระทรวงแทนฯ ลดกระบวนการและขั้นตอนในการออกกฎหมาย ย้ำสุราเป็นสินค้าที่แตกต่างจากสินค้าอื่นทั่วไป ต้องควบคุมวิธีการผลิต
วันพุธที่ 30 มีนาคม 2565
โฆษกรัฐบาลเผย ครม. ผ่อนคลายข้อจํากัด มอบ กค. พิจารณาปรับกฎกระทรวงแทนฯ ลดกระบวนการและขั้นตอนในการออกกฎหมาย ย้ําสุราเป็นสินค้าที่แตกต่างจากสินค้าอื่นทั่วไป ต้องควบคุมวิธีการผลิต
โฆษกรัฐบาลเผย ครม. ผ่อนคลายข้อจํากัด มอบ กค. พิจารณาปรับกฎกระทรวงแทนฯ ลดกระบวนการและขั้นตอนในการออกกฎหมาย ย้ําสุราเป็นสินค้าที่แตกต่างจากสินค้าอื่นทั่วไป ต้องควบคุมวิธีการผลิต หวั่นกระทบสุขภาพและสิ่งแวดล้อม
วันที่ 30 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี ชี้แจงความเข้าใจผิดกรณีนักวิชาการอิสระออกมาโพสต์ข้อความผ่านทางเฟซบุ๊กว่า ที่ประชุมคณะรัฐมนตรี (ครม.) เมี่อวันที่ 29 มีนาคม ไม่รับหลักการร่าง พ.ร.บ. ภาษีสรรพสามิต (ฉบับที่ ..) พ.ศ. .... นั้น ว่า เป็นการผูกขาดเฉพาะทุนใหญ่นั้น ซึ่งข้อเท็จจริง คือ ครม. รับทราบเจตนารมณ์ของสมาชิกสภาผู้แทนราษฎรและคณะที่เสนอ ซึ่งไม่ได้ห้าม แต่ยังพยายามหาแนวทางผ่อนคลายข้อจํากัด โดยรัฐมนตรีว่าการกระทรวงการคลังเห็นว่า สามารถแก้กฎกระทรวงรองรับได้ โดยขออนุญาตอธิบดี (กรมสรรพสามิต ) จะได้มีการควบคุมคุณภาพได้ ไม่เกิดอันตรายต่อสุขภาพ รวมทั้งการแก้ไขกฎกระทรวงซึ่งมีความรวดเร็วกว่าการยกร่างกฎหมายใหม่ในระดับ พ.ร.บ. ที่ยังต้องผ่านกระบวนการในการออกเป็นกฎหมายอีกหลายขั้นตอน
นายธนกรยังกล่าวว่า สุราเป็นสินค้าที่แตกต่างจากสินค้าอื่นทั่วไป จําเป็นต้องมีการควบคุมกรรมวิธีการผลิตอย่างเข้มงวด เพื่อให้ได้ผลิตภัณฑ์ที่มีคุณภาพและมาตรฐาน การผลิตที่ไม่ถูกวิธีอาจส่งผลให้มีสารพิษปนเปื้อนและเป็นอันตรายต่อชีวิตของผู้บริโภคได้ รวมถึงป้องกันขั้นตอนการผลิตไม่ให้ส่งผลกระทบต่อสิ่งแวดล้อม เช่น การปล่อยของเสียสู่แหล่งชุมชน ทําให้การผลิตสุราไม่ว่าจะเพื่อการค้าหรือการบริโภค จําเป็นต้องได้รับอนุญาตและอยู่ภายใต้การกํากับของหน่วยงานราชการ เพื่อป้องกันอันตรายต่อผู้บริโภค อย่างไรก็ตาม รัฐบาลโดย ครม. เองก็ทราบถึงปัญหาและข้อจํากัดของกฎหมายที่เกี่ยวข้องกับการผลิตสุราในปัจจุบัน ซึ่งขณะนี้ กรมสรรพสามิต กระทรวงการคลัง ศึกษาเพื่อปรับปรุงกฎหมายระดับรองที่ออกมาภายใต้พระราชบัญญัติภาษีสรรพสามิต 2560 เพื่อสอดคล้องกับสถานการณ์และความเป็นไปของโลกในปัจจุบันด้วย
“ขอให้มองความปรารถนาดีของรัฐบาลบ้าง ยืนยันว่า ท่านนายกรัฐมนตรี พลเอก ประยุทธ์ จันทร์โอชา ได้ให้หลักคิดในการออกหรือปรับปรุงกฎหมายใด ๆ ทุกครั้ง ต้องพิจารณากฎหมายอย่างรอบด้าน เช่นเดียวกัน การทบทวน ปรับปรุงกฎหมายที่เกี่ยวกับการผลิตสุรา หลักการคือ รักษาความสมดุลระหว่างประโยชน์ทางเศรษฐกิจและสุขภาพเป็นสําคัญ สนับสนุนผู้ผลิตสุราที่ได้มาตรฐาน และป้องกันอันตรายต่อผู้บริโภคด้วย โดยส่วนตัวยังมองไม่เห็นว่า หลักการของท่านนายกรัฐมนตรีและการตัดสินใจร่วมกันของ ครม. ที่ผ่านมา จะไปเอื้อประโยชน์แก่นายทุนใหญ่ตรงไหนมีแต่ห่วงสุขภาพของประชาชน” นายธนกร กล่าว
รัฐบาลไทย-ข่าวทำเนียบรัฐบาล-Thailand-Japan to promote “Co-Creation” for future investment and sustainable socio-economic growth
วันพฤหัสบดีที่ 13 มกราคม 2565
Thailand-Japan to promote “Co-Creation” for future investment and sustainable socio-economic growth
Thailand-Japan to promote “Co-Creation” for future investment and sustainable socio-economic growth
January 13, 2022, at 0930hrs, at the Ivory Room, Thai Khu Fah Building, Government House, Mr. HAGIUDA Koichi, Ministry of Economy, Trade and Industry of Japan (METI), paid a courtesy call on Prime Minister and Defense Minister Gen. Prayut Chan-o-cha. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed H.E. Mr. Hagiuda, as this is his first visit to Thailand, and the first visit of Japanese METI Minister in 5 years. He also expressed confidence that the meeting would help strengthen economic strategic partnership between Thailand and Japan. As APEC Chair in 2022, Thailand stands ready to cooperate with Japan in various areas of mutual interest under the APEC framework, especially on the BCG Economic Model and Japan’s Green Growth Strategy, to achieve tangible outcome at both bilateral and multilateral levels.
Japanese METI Minister also expressed Japan’s commitment to promote economic cooperation with Thailand, especially in the areas related to BCG Economic Model and industrial investment and development. Thailand is Japan’s important trade and investment partner, and vice versa, with close cooperation in all sectors. Japanese METI Minister also affirmed Japan’s support for Thailand’s hosting of the 2022 APEC Summit and related meetings.
Both parties discussed various issues of mutual interest:
On industrial investment and development, the Prime Minister thanked Japanese private sector for their unwavering confidence on Thai economic potential, as Japan has been Thailand's number 1 foreign investors for decades, and is the latter’s important trade partner. He also affirmed the Thai Government’s commitment to promote business environment that is conducive to Japanese investment in Thailand. The Japanese METI Minister added that Thailand is one of the target countries under Japan’s initiative “Asia-Japan Investing for the Future (AJIF)”. Co-creation between private sectors would lead to future investment and sustainable socio-economic growth of the two countries and the Asian continent as a whole.
The Prime Minister also thanked METI for their collaboration in uplifting Thai industry through application of digital system, AI IoT, and 5G system. The collaboration will be further tightened to achieve SDGs in energy and carbon dioxide emissions reduction. He also thanked Japan for taking part in Thailand’s human resource development which would, in turn, support Japanese investment in Thailand’s S-Curve industries in the long run.
After the meeting, the Prime Minister presided over the signing of the Memorandum of Cooperation on the Realization of Energy Partnership between the Government of the Kingdom of Thailand and the Government of Japan, which focuses on cooperation on clean and smart energy.
รัฐบาลไทย-ข่าวทำเนียบรัฐบาล-โฆษกรัฐบาลแจง ไลฟ์สดนายกฯ ลงพื้นที่ไม่ใช่ครั้งแรก วอนอย่าเปรียบเทียบผู้ว่าฯ ชัชชาติ เพราะเป้าหมายทุกคนคือประชาชน ชี้นายกฯ ย้ำติดตามเพจไทยคู่ฟ้าได้รับข่าวสารที่ทันสมัย-เชื่อถือได้
วันพุธที่ 8 มิถุนายน 2565
โฆษกรัฐบาลแจง ไลฟ์สดนายกฯ ลงพื้นที่ไม่ใช่ครั้งแรก วอนอย่าเปรียบเทียบผู้ว่าฯ ชัชชาติ เพราะเป้าหมายทุกคนคือประชาชน ชี้นายกฯ ย้ําติดตามเพจไทยคู่ฟ้าได้รับข่าวสารที่ทันสมัย-เชื่อถือได้
โฆษกรัฐบาลแจง ไลฟ์สดนายกฯ ลงพื้นที่ไม่ใช่ครั้งแรก วอนอย่าเปรียบเทียบผู้ว่าฯ ชัชชาติ เพราะเป้าหมายทุกคนคือประชาชน ชี้นายกฯ ย้ําติดตามเพจไทยคู่ฟ้าได้รับข่าวสารที่ทันสมัย-เชื่อถือได้-มีประโยชน์
วันนี้ (8 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่ผู้ใช้อินเทอร์เน็ตวิพากษ์วิจารณ์เชิงเสียดสีว่า พลเอก ประยุทธ์ จันทร์โอชา นายกรัฐมนตรีและ รมว. กลาโหม ลอกเลียนแบบการถ่ายทอดสด (ไลฟ์สด) ภารกิจลงพื้นที่เปิดท่าเรือท่าช้าง-สาทร “SMART PIER SMART CONNECTION” ซึ่งเป็นช่วงเดียวกับที่นายชัชชาติ สิทธิพันธ์ ผู้ว่าราชการกรุงเทพมหานคร ลงพื้นที่ติดตามปัญหาการจราจรที่กองบังคับการตํารวจจราจร (บก.จร.) ในช่วงเช้าวันนี้ ว่า การถ่ายทอดสดดังกล่าวดําเนินการผ่านเพจไทยคู่ฟ้าซึ่งเป็นเพจของส่วนราชการ คือ สํานักโฆษก สํานักเลขาธิการนายกรัฐมนตรี ที่มีหน้าที่ประชาสัมพันธ์ข่าวสารรัฐบาลและภารกิจนายกรัฐมนตรีอยู่แล้ว และการถ่ายทอดสดครั้งนี้ไม่ใช่ครั้งแรกแต่ดําเนินการมาตั้งแต่ปี 2560 มีทั้งการลงพื้นที่ตรวจราชการและพบปะประชาชนในประเทศ การประชุมและการเยือนต่างประเทศ การแถลงข่าวในโอกาสต่าง ๆ จึงไม่ใช่การลอกเลียนแบบแต่อย่างใด
“นอกเหนือจากการถ่ายทอดสดภารกิจนายกรัฐมนตรีแล้ว เพจไทยคู่ฟ้ายังนําเสนอข่าวสารรัฐบาล มติคณะรัฐมนตรี ความรู้ทั่วไป สิทธิประโยชน์ และสวัสดิการประชาชน ซึ่งเรื่องนี้สื่อมวลชนและผู้ติดตามเพจจะทราบดีอยู่แล้ว โดยท่านนายกฯ มักจะเชิญชวนให้คณะรัฐมนตรีส่งข้อมูลไปประชาสัมพันธ์ทางเพจไทยคู่ฟ้าและเชิญชวนพี่น้องประชาชนให้ติดตามข่าวสารจากเพจอยู่บ่อยครั้ง เพราะเนื้อหาทันสมัย เชื่อถือได้ และมีประโยชน์ ทั้งนี้โดยส่วนตัวแล้วผมเห็นว่าการสื่อสารประชาสัมพันธ์เป็นสิ่งที่มีความสําคัญมากในการทํางาน ซึ่งท่านนายกฯ นั้นมีความตั้งใจสูง อยากเห็นบ้านเมืองพัฒนา ประชาชนอยู่ดีกินดี ส่วนท่านผู้ว่าฯ ชัชชาติก็เพิ่งมารับตําแหน่งใหม่ย่อมต้องสื่อสารให้เห็นถึงความมุ่งมั่นตั้งใจของตนเองเช่นกัน ดังนั้นจึงไม่ใช่เรื่องแปลก และไม่ควรนํามาเปรียบเทียบให้เกิดความขัดแย้ง เพราะท้ายที่สุดแล้วผู้ที่ได้รับประโยชน์สูงสุดก็คือประชาชน” นายธนกร กล่าว
รัฐบาลไทย-ข่าวทำเนียบรัฐบาล-รมช.มนัญญา มอบวัคซีนลัมปี สกิน จ.กาฬสินธุ์
วันเสาร์ที่ 9 ตุลาคม 2564
รมช.มนัญญา มอบวัคซีนลัมปี สกิน จ.กาฬสินธุ์
รมช.มนัญญา มอบวัคซีนลัมปี สกิน จ.กาฬสินธุ์ เร่งเยียวยาเกษตรกรสัตว์ป่วยตายตามหลักเกณฑ์ใหม่
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรละสหกรณ์ ลงพื้นที่มอบวัคซีนโรคลัมปี สกิน ให้กับตัวแทนเกษตรกรจํานวน 21 ตําบล ในอําเภอยางตลาด จ.กาฬสินธุ์ และชมการฉีดวัคซีนให้กับกระบือ โดยมี นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายสมบัติ ตงเต๊า รองอธิบดีกรมวิชาการเกษตร หัวหน้าส่วนราชการที่เกี่ยวข้อง และเกษตรกร เข้าร่วม ณ ฟาร์มบ้านสวยด้วยรัก เทศบาลตําบลโคกศรี
รมช.มนัญญา กล่าวว่า ตามที่เกิดการแพร่ระบาดของโรคลัมปี สกิน ในโคกระบือ ซึ่งถือเป็นโรคอุบัติใหม่ที่ไม่เคยเกิดขึ้นมาก่อน กระทรวงเกษตรและสหกรณ์ได้เตรียมการเฝ้าระวังและเตรียมความพร้อมป้องกันเพื่อลดผลกระทบที่อาจเกิดขึ้นในวงกว้าง อีกทั้ง พลเอกประยุทธ์ จันทร์โอชา นายกรัฐมนตรีฯ มีความห่วงใยต่อสถานการณ์อย่างมาก ได้กําชับให้กระทรวงเกษตรฯ เร่งแก้ไขปัญหาอย่างเร่งด่วน ตนในฐานะกํากับดูแลกรมส่งเสริมสหกรณ์ ซึ่งมีสหกรณ์ผู้เลี้ยงโคในภาคตะวันออกเฉียงเหนือจํานวนมาก จึงได้สั่งการให้ติดตามอย่างใกล้ชิด พร้อมกําชับให้หน่วยงานที่เกี่ยวข้องเข้าให้ความช่วยเหลือในด้านการสนับสนุนเวชภัณฑ์ การใช้ยาฆ่าแมลงฉีดพ่นในพื้นที่ น้ํายาฆ่าเชื้อ และยารักษาโรค เพื่อยับยั้งการแพร่ระบาดไม่ให้กระจายไปสู่พื้นที่ที่ยังไม่เกิดโรค
ทั้งนี้ จังหวัดกาฬสินธุ์ เกษตรกรส่วนใหญ่เลี้ยงโคเนื้อเพื่อเป็นสัตว์เศรษฐกิจ การแพร่ระบาดของโรคดังกล่าวทําให้เกษตรกรได้รับความเดือดร้อน ซึ่งในวันนี้ได้มอบวัคซีน จํานวน 3,000 โด๊ส เพื่อช่วยเหลือเกษตรกรผู้ได้รับผลกระทบจากโรคลัมปี สกิน ในเขตอําเภอยางตลาด จ.กาฬสินธุ์
“ฟาร์มบ้านสวยด้วยรักถือเป็นฟาร์มตัวอย่างของ จ.กาฬสินธุ์ ในด้านการอนุรักษ์พันธุ์กระบือพื้นเมือง ซึ่งกระบือไทยเป็นเอกลักษณ์ของประเทศไทย สามารถดึงดูดนักท่องเที่ยวจากต่างประเทศได้ ปัจจุบันจึงมีการเลี้ยงและพัฒนาสายพันธุ์กระบือให้มีความสวยงาม สร้างเป็นสัตว์เศรษฐกิจ ทํารายได้จํานวนมาก จึงอยากส่งเสริมการอนุรักษ์และพัฒนากระบือไทย ตลอดจนเลี้ยงเป็นอาชีพเสริมเพื่อเป็นการสร้างรายได้และมูลค่าเพิ่มของควายไทยต่อไป ดังนั้น จึงต้องเฝ้าระวังในการป้องกันการเกิดโรคลัมปี สกิน อย่างใกล้ชิด และมุ่งหวังให้โรคดังกล่าวนี้หมดไปจากประเทศไทย ” รมช.มนัญญา กล่าว
รมช.เกษตรฯ เปิดเผยถึงด้านการให้ความช่วยเหลือชดเชย กรณีสัตว์ตายจากโรคลัมปี สกิน ตามหลักเกณฑ์เดิม มีเกษตรกรได้รับผลกระทบ จํานวน 1,618 ราย สัตว์จํานวน 1,767 ตัว อย่างไรก็ตาม ได้มีการนํากลับมาแก้ไขตามหลักเกณฑ์ฉบับใหม่ โดยในส่วนของปศุสัตว์มีการปรับเกณฑ์การช่วยเหลือผู้ประสบภัยพิบัติเกือบทุกชนิดสัตว์ และมีอัตราเพิ่มขึ้นสอดคล้องกับสถานการณ์ปัจจุบัน โดยโค ได้ไม่เกินรายละ 5 ตัว อายุน้อยกว่า 6 เดือน 13,000 บาท อายุ 6 เดือนถึง 1 ปี 22,000 บาท อายุมากกว่า 1 ปีถึง 2 ปี 29,000 บาท อายุมากกว่า 2 ปีขึ้นไป 35,000 บาท และกระบือ ไม่เกินรายละ 5 ตัว อายุน้อยกว่า 6 เดือน 15,000 บาท อายุ 6 เดือนถึง 1 ปี 24,000 บาท อายุมากกว่า 1 ปีถึง 2 ปี 32,000 บาท อายุมากกว่า 2 ปีขึ้นไป 39,000 บาท
สําหรับสถานการณ์โรคลัมปี สกิน จ.กาฬสินธุ์ (ข้อมูล ณ วันที่ 6 ตุลาคม 2564) มีสัตว์ป่วยสะสม 24,106 ตัว เกษตรกร 10,208 ราย หายป่วยแล้ว 21,254 ตัว ตาย 2,367 ตัว คงเหลือป่วยสะสม 485 ตัว
รัฐบาลไทย-ข่าวทำเนียบรัฐบาล-รัฐบาลเตรียมมาตรการกระตุ้นการลงทุน ปี 2565
วันอังคารที่ 28 ธันวาคม 2564
รัฐบาลเตรียมมาตรการกระตุ้นการลงทุน ปี 2565
วันอังคารที่ 30 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมมาตรการกระตุ้นการลงทุนในปี 2565 ครอบคลุมกิจการที่ใช้เทคโนโลยีขั้นสูง และต้องเป็นโครงการที่มีการลงทุนจริงไม่น้อยกว่า 1,000 ล้านบาท ภายใน 12 เดือนหลังออกบัตรส่งเสริมการลงทุน โดยจะได้รับสิทธิประโยชน์ลดหย่อนภาษีเงินได้นิติบุคคล ร้อยละ 50 เป็นเวลา 5 ปี ผู้ประกอบการสามารถยื่นขอรับการส่งเสริมการลงทุนได้ตั้งแต่วันทําการแรกของปี 2565 ถึงวันทําการสุดท้ายของปี 2565 โดยนโยบายของรัฐบาลให้ความสําคัญกับการดึงผู้ประกอบธุรกิจรายใหญ่ที่เป็นมิตรต่อสิ่งแวดล้อมเพื่อขับเคลื่อนเศรษฐกิจ BCG และการดึงดูดชาวต่างชาติที่มีศักยภาพสูงสู่ประเทศไทยเพื่อรองรับการพัฒนาประเทศในอนาคต ทั้งนี้ มาตรการกระตุ้นการลงทุนในปี 2564 สร้างรายได้แล้วกว่า 284,000 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อย. เตือน อย่าหลงเชื่อสเปรย์ระงับกลิ่นปาก ฆ่าเชื้อโควิด-19
วันอาทิตย์ที่ 19 กันยายน 2564
อย. เตือน อย่าหลงเชื่อสเปรย์ระงับกลิ่นปาก ฆ่าเชื้อโควิด-19
....
สํานักงานคณะกรรมการอาหารและยา (อย.) เตือนประชาชนอย่าหลงเชื่อโฆษณาสเปรย์ระงับกลิ่นปากทางสื่อออนไลน์ ที่อ้างสรรพคุณเป็นยาพ่นคอฆ่าเชื้อโควิด-19 ใช้แล้วเชื้อไม่ลงปอด พร้อมแสดงเลขที่ใบรับจดแจ้งหรืออ้างว่าผ่าน อย. แล้ว
.
จากการตรวจสอบพบว่า ผลิตภัณฑ์ตามที่โฆษณานั้น มีส่วนผสมของพืชสมุนไพร เช่น ฟ้าทะลายโจร กระชายขาว โดยจดแจ้งไว้เป็นสเปรย์ระงับกลิ่นปาก แต่กลับโฆษณาสรรพคุณ ว่าเป็นยาใช้พ่นคอฆ่าเชื้อโควิด-19
.
ซึ่งสเปรย์ระงับกลิ่นปากจัดเป็นเครื่องสําอาง ใช้ฉีดพ่นเข้าเพื่อระงับกลิ่นปาก ให้ความรู้สึกหอมสดชื่นเท่านั้น และปริมาณของพืชสมุนไพรที่ใช้ไม่มีผลในการฆ่าหรือยับยั้งเชื้อโรคแต่อย่างใด
.
จึงขอเตือนประชาชนอย่าหลงเชื่อ หากพบการโฆษณาเกินจริง แจ้งได้ที่สายด่วน อย. 1556 หรือที่สํานักงานสาธารณสุขจังหวัดทั่วประเทศ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. เตรียมพิจารณาแผนปฏิบัติการป้องกันและแก้ปัญหาข่มขืน-คุกคามทางเพศ
วันศุกร์ที่ 15 กรกฎาคม 2565
ครม. เตรียมพิจารณาแผนปฏิบัติการป้องกันและแก้ปัญหาข่มขืน-คุกคามทางเพศ
ครม. เตรียมพิจารณาแผนปฏิบัติการป้องกันและแก้ปัญหาข่มขืน-คุกคามทางเพศ
วันนี้ (15 กรกฎาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า รัฐบาลตระหนักถึงปัญหาการละเมิดและคุกคามทางเพศ ซึ่งเป็นปัญหาสังคมที่ต้องเร่งแก้ไขและบูรณาการความร่วมมือกันของหลายภาคส่วน ซึ่งขณะนี้ คณะกรรมการนโยบายและยุทธศาสตร์การพัฒนาสถานภาพสตรีแห่งชาติ (กยส.) ซึ่งมี นายวิษณุ เครืองาม รองนายกรัฐมนตรี เป็นประธานได้ให้ความเห็นชอบ (ร่าง) แผนปฏิบัติการเพื่อการป้องกันและแก้ไขปัญหาการข่มขืนกระทําชําเราและการล่วงละเมิดทางเพศแล้ว โดยจากนี้จะนําเสนอต่อคณะรัฐมนตรี เพื่อให้ความเห็นชอบต่อไป
สําหรับแผนปฏิบัติการฯ แบ่งการดําเนินงาน 3 ส่วน ได้แก่ 1.ปรับความรู้และทัศนคติของสังคม โดยมีเป้าหมาย อาทิ สร้างกลไกการป้องกันและเฝ้าระวังความรุนแรงทางเพศและการล่วงละเมิดทางเพศ ปรับระบบความคิดที่ไม่เพิกเฉยต่อปัญหาการข่มขืนกระทําชําเรา/ล่วงละเมิดทางเพศ และลดมายาคติของสังคม สร้างพื้นที่สาธารณะที่ปลอดภัย
2.ปรับปรุงระบบงานเพื่อสร้างความเป็นธรรม โดยมีเป้าหมาย อาทิ ผู้เสียหายได้รับการคุ้มครองสิทธิและสวัสดิภาพ เข้าถึงบริการที่เป็นมิตรและเป็นธรรม ปรับพฤติกรรมผู้กระทําความผิดและป้องกันการกระทําผิดซ้ํา และ
3.ปรับมาตรการทางวินัย กฎหมายและกระบวนการยุติธรรม เพื่อให้ความช่วยเหลือผู้เสียหาย โดยมีเป้าหมาย อาทิ ปรับปรุงเนื้อหาของกฎหมายคุ้มครองสิทธิและสวัสดิภาพผู้เสียหายในความผิดเกี่ยวกับเพศ ปรับกระบวนการยุติธรรมเพื่อคุ้มครองสิทธิและสวัสดิภาพผู้เสียหายให้มีประสิทธิภาพ มีมาตรการให้สามารถลงโทษทางวินัยร้ายแรงแก่เจ้าหน้าที่ของรัฐที่ล่วงละเมิดทางเพศ
มากไปกว่านั้น ในปี 2563 รัฐบาลได้ออก 12 มาตรการในการป้องกันและแก้ไขปัญหาการล่วงละเมิดหรือคุกคามทางเพศในการทํางาน ตามที่กระทรวงการพัฒนาสังคมและมั่นคงของมนุษย์เสนอ ประกอบด้วย มาตรการ อาทิ
1.หน่วยงานต้องมีการประกาศเจตนารมณ์เป็นลายลักษณ์อักษร โดยประชาสัมพันธ์ให้บุคลากรในองค์กรรับทราบอย่างทั่วถึง
2.หน่วยงานต้องมีการจัดทําแนวปฏิบัติเพื่อป้องกันและแก้ไขปัญหาการล่วงละเมิดฯ โดยให้บุคลากรในหน่วยงานได้มีส่วนร่วม
3.หน่วยงานต้องปรับเปลี่ยนทัศนคติเกี่ยวกับพฤติกรรมทางเพศ และกําหนดให้เป็นประเด็นหนึ่งในหลักสูตรการพัฒนาบุคลากรทุกระดับ
4.หน่วยงานต้องเสริมสร้างความรู้ความเข้าใจเกี่ยวกับพฤติกรรมการล่วงละเมิดฯ และสร้างสภาพแวดล้อมที่ดีในองค์กร
5. หน่วยงานต้องมีมาตรการคุ้มครองผู้ร้องเรียนและผู้เป็นพยาน และต้องให้การคุ้มครองผู้ร้องเรียนไม่ให้ถูกกลั่นแกล้ง
“รัฐบาลให้ความสําคัญต่อการแก้ปัญหาการละเมิดและคุกคามทางเพศ ซึ่งเป็นปัญหาของสังคมที่ฝังรากลึกมานาน ที่ผ่านมาได้ออกมาตรการและขับเคลื่อนการสร้างการรับรู้และตระหนักถึงความจําเป็นที่ทุกภาคส่วน องค์กรต่างๆต้องร่วมมือกัน โดยเฉพาะ 12 มาตรการในการป้องกันและแก้ไขปัญหาการล่วงละเมิดหรือคุกคามทางเพศในการทํางานที่รัฐบาลเห็นชอบไปแล้วนั้น นายกรัฐมนตรีได้กําชับให้จัดการเผยแพร่อย่างกว้างขวาง เพื่อให้ทุกหน่วยงานดําเนินการอย่างเคร่งครัด มีมาตรฐาน จัดการกับผู้กระทําผิดให้เข็ดหลาบ รวมถึงเยียวยาผู้ได้รับความเสียหายอย่างเป็นธรรมและรวดเร็ว” นางสาวรัชดา กล่าว
รัฐบาลไทย-ข่าวทำเนียบรัฐบาล-ศูนย์ราชการเฉลิมพระเกียรติฯ ยกระดับมาตรการป้องกัน “โอมิครอน” ย้ำชัด! ให้ข้าราชการ ผู้ปฏิบัติงานโชว์ผล ATK ก่อนเข้าอาคาร พร้อมบริการประชาชนรับปีใหม่
วันจันทร์ที่ 27 ธันวาคม 2564
ศูนย์ราชการเฉลิมพระเกียรติฯ ยกระดับมาตรการป้องกัน “โอมิครอน” ย้ําชัด! ให้ข้าราชการ ผู้ปฏิบัติงานโชว์ผล ATK ก่อนเข้าอาคาร พร้อมบริการประชาชนรับปีใหม่
ธพส.ย้ําชัด! ให้บริการประชาชนด้วยความปลอดภัยต้องเป็นสิ่งสําคัญอันดับหนึ่ง เผย 4 ม.ค.2565 เป็นต้นไป ขรก. เจ้าหน้าที่ และผู้ปฏิบัติงานอาคารต่างๆ ภายในศูนย์ราชการฯ พร้อมใจยกระดับมาตรการป้องกันโควิด-19 สายพันธุ์โอมิครอน ขั้นสูงสุด
บริษัท ธนารักษ์พัฒนาสินทรัพย์ จํากัด (ธพส.) ผู้บริหารศูนย์ราชการเฉลิมพระเกียรติฯ แจ้งวัฒนะ ย้ําชัด! การให้บริการประชาชนด้วยความปลอดภัยต้องเป็นสิ่งสําคัญอันดับหนึ่ง เผย 4 มกราคม 2565 เป็นต้นไป ข้าราชการ เจ้าหน้าที่ และผู้ปฏิบัติงานอาคารต่าง ๆ ภายในศูนย์ราชการฯ พร้อมใจยกระดับมาตรการป้องกันโควิด-19 สายพันธุ์โอมิครอน ขั้นสูงสุด ด้วยการร่วมมือแสดงบัตรประจําตัว พร้อมผลตรวจ ATK เป็นลบ หากเดินทางกลับมาจากต่างประเทศ หรือมาจากพื้นที่เสี่ยงที่มีการระบาดของโรคในช่วง 14 วัน ต้องตรวจ Antigen Test Kit (ATK) ในวันที่มาปฏิบัติงานและมีผลเป็นลบ ก่อนเข้าปฏิบัติงานภายในอาคาร
สําหรับประชาชนผู้มาติดต่อภายในศูนย์ราชการฯ ให้แสดงหลักฐานก่อนเข้าอาคารต่าง ๆ ได้แก่ 1) หลักฐานการฉีดวัคซีนครบ 2 เข็ม 2) ผลตรวจ Antigen Test Kit (ATK) ที่ผลเป็นลบภายใน 72 ชั่วโมง 3) ทําแบบคัดกรองความเสี่ยงการติดเชื้อโควิด–19 ที่บริเวณทางเข้าอาคาร หากพบว่าเป็นผู้มีความเสี่ยงที่เดินทางมาจากต่างประเทศ หรือมาจากพื้นที่เสี่ยงต่าง ๆ ที่มีการระบาดของโรค จะไม่อนุญาตให้เข้าอาคาร แต่ถ้ามีความจําเป็นให้ตรวจ Antigen Test Kit (ATK) ทันทีก่อนเข้าอาคาร ทั้งนี้ ศูนย์บริการสาธารณสุข 53 ทุ่งสองห้อง สํานักอนามัย กรุงเทพมหานคร และฝ่ายสิ่งแวดล้อม สํานักงานเขตหลักสี่ จะเข้าดําเนินการตรวจสอบ เพื่อให้เป็นไปตามมาตรการ ศบค. ต่อไป
รัฐบาลไทย-ข่าวทำเนียบรัฐบาล-พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-19) ครั้งที่ ๑๘/๒๕๖๔
วันศุกร์ที่ 12 พฤศจิกายน 2564
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-19) ครั้งที่ ๑๘/๒๕๖๔
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-19) ครั้งที่ ๑๘/๒๕๖๔
วันที่ ๑๒ พฤศจิกายน ๒๕๖๔ เวลา ๐๙.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-19) ครั้งที่ ๑๘/๒๕๖๔ โดยมี นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข นายอิทธิพล คุณปลื้ม รัฐมนตรีว่าการกระทรวงวัฒนธรรม คณะกรรมการ ศบค. และตัวแทนจากหน่วยงานที่เกี่ยวข้องเข้าร่วม ณ ตึกสันติไมตรี (หลังนอก) ทําเนียบรัฐบาล
รัฐบาลไทย-ข่าวทำเนียบรัฐบาล-“รมช.มนัญญา” ลงพื้นที่มอบวัคซีนลัมปี สกิน จ.อุทัยธานี มั่นใจสามารถควบคุมการระบาดของโรคได้
วันจันทร์ที่ 31 มกราคม 2565
“รมช.มนัญญา” ลงพื้นที่มอบวัคซีนลัมปี สกิน จ.อุทัยธานี มั่นใจสามารถควบคุมการระบาดของโรคได้
“รมช.มนัญญา” ลงพื้นที่มอบวัคซีนลัมปี สกิน จ.อุทัยธานี
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์เป็นประธานพิธีมอบวัคซีนป้องกันโรคลัมปีสกิน (Lumpy Skin Disease: LSD)ให้แก่กลุ่มเกษตรกรผู้เลี้ยงโค-กระบือในพื้นที่จังหวัดอุทัยธานีได้แก่อําเภอลานสักอําเภอห้วยคตอําเภอบ้านไร่อําเภอทัพทันอําเภอเมืองอุทัยธานีอําเภอหนองขาหย่างอําเภอสว่างอารมณ์และอําเภอหนองฉางโดยมีนายขจรเกียรติรักพานิชมณีผู้ว่าราชการจังหวัดอุทัยธานีนายสมพลไวปัญญาปศุสัตว์จังหวัดอุทัยธานีหัวหน้าส่วนราชการในสังกัดกระทรวงเกษตรและสหกรณ์ในจังหวัดอุทัยธานีและเกษตรกรเข้าร่วมณองค์การบริหารส่วนตําบลระบําอําเภอลานสักจังหวัดอุทัยธานี
ทั้งนี้จากการรายงานของสํานักงานปศุสัตว์จังหวัดอุทัยธานีพบว่าจังหวัดอุทัยธานีพบการระบาดของโรคลัมปีสกิน ตั้งแต่วันที่27พฤษภาคม2564มีสัตว์ป่วยทั้งหมด290ตัว(โค289กระบือ1ตัว)จํานวนสัตว์ตาย48ตัว(โค47ตัวกระบือ1ตัว)และจํานวนสัตว์หายป่วย242ตัว(ข้อมูลณวันที่10มกราคม2565)ขณะนี้สถานการณ์อยู่ในภาวะโรคสงบแล้วซึ่งสํานักงานปศุสัตว์จังหวัดอุทัยธานีได้บูรณาการร่วมกับหน่วยงานที่เกี่ยวข้องในการประชาสัมพันธ์เฝ้าระวังป้องกันโรคก่อนการเกิดโรคระบาดการควบคุมโรคระบาดตามมาตรการของกรมปศุสัตว์และการให้ความช่วยเหลือเกษตรกรที่ได้รับผลกระทบภายหลังการเกิดโรคระบาดเป็นอย่างดีโดยจ่ายเงินเยียวยาให้กับเกษตรกรที่ได้รับผลกระทบจากโรคระบาดจํานวน28รายเป็นเงินเยียวยาสัตว์จํานวน38ตัวโดยใช้เงินทดรองราชการตามระเบียบกระทรวงการคลังจํานวนเงินทั้งสิ้น716,000บาทซึ่งได้จ่ายเงินถึงมือเกษตรกรเรียบร้อยแล้ว
อย่างไรก็ตามการฉีดวัคซีนเป็นวิธีการป้องกันควบคุมโรคที่มีประสิทธิภาพมากที่สุดจึงต้องฉีดวัคซีนกระตุ้นซ้ําปีละ1ครั้งโดยเฉพาะอย่างยิ่งพื้นที่50กิโลเมตรจากแนวเขตรักษาพันธุ์สัตว์ป่าห้วยขาแข้งของจังหวัดอุทัยธานีทั้งนี้กระทรวงเกษตรฯได้เร่งช่วยเหลือเกษตรกรและหวังเป็นอย่างยิ่งว่าทุกภาคส่วนจะร่วมมือกันดําเนินงานป้องกันและควบคุมโรคระบาดลัมปีสกินในโคกระบือให้สําเร็จเพื่อลดความสูญเสียให้กับเกษตรกร.
รัฐบาลไทย-ข่าวทำเนียบรัฐบาล-ออมสิน ผลักดัน ปี 65 ปีแห่งการแก้หนี้สินภาคครัวเรือน วาระแห่งชาติตามนโยบายรัฐ ประกาศชะลอดำเนินการทางกฎหมายไม่ฟ้องร้องลูกหนี้ NPL ช่วยคลายกังวลเรื่องคดีความ
วันอังคารที่ 15 กุมภาพันธ์ 2565
ออมสิน ผลักดัน ปี 65 ปีแห่งการแก้หนี้สินภาคครัวเรือน วาระแห่งชาติตามนโยบายรัฐ ประกาศชะลอดําเนินการทางกฎหมายไม่ฟ้องร้องลูกหนี้ NPL ช่วยคลายกังวลเรื่องคดีความ
ปี 2565 ปีแห่งการแก้ไขหนี้สินภาคครัวเรือน ออมสินตระหนักปัญหาที่ต้องเผชิญความยากลําบากที่เกิดขึ้น จากสถานการณ์แพร่ระบาดของโควิด 19 ทําให้ขาดรายได้ ไม่สามารถชําระหนี้ได้ ธนาคารออกมาตรการ “ชะลอการดําเนินการทางกฎหมายต่อลูกหนี้ NPLs” จนถึงวันที่ 30 มิ.ย.25.65
นายวิทัย รัตนากร ผู้อํานวยการธนาคารออมสิน เปิดเผยว่า ตามนโยบายของรัฐบาล โดยพลเอกประยุทธ์ จันทร์โอชา นายกรัฐมนตรี ให้เร่งดําเนินการแก้ไขหนี้สินให้กับประชาชน ให้ปี 2565 เป็นปีแห่งการแก้ไขหนี้สินภาคครัวเรือน ธนาคารออมสินตระหนักถึงสภาพปัญหาที่ลูกหนี้หรือประชาชนต้องเผชิญกับความยากลําบากที่เกิดขึ้น จากสถานการณ์การแพร่ระบาดของโควิด 19 ทําให้ต้องขาดรายได้ ไม่สามารถชําระหนี้ได้ ธนาคารจึงได้ออกมาตรการ “ชะลอการดําเนินการทางกฎหมายต่อลูกหนี้ NPLs” จนถึงวันที่ 30 มิถุนายน 2565 เพื่อช่วยไม่ให้ลูกหนี้ต้องกังวลเรื่องคดีความ และขับเคลื่อนนโยบายรัฐในการช่วยเหลือประชาชน
ทั้งนี้ มาตรการชะลอหรือผ่อนปรนการดําเนินการทางกฎหมายต่อลูกหนี้ NPLs ที่ได้รับผลกระทบจากเหตุโควิด 19 ครั้งนี้ จัดทําขึ้นเพื่อช่วยลดภาระลูกหนี้ที่กลายเป็น NPLs ก่อนวันที่ 31 ธันวาคม 2564 ประกอบด้วยสินเชื่อ 4 ประเภท ได้แก่ สินเชื่อบุคคล-รายย่อย สินเชื่อประชาชนผู้มีรายได้น้อย สินเชื่อครูและบุคลากรทางการศึกษา และ สินเชื่อธุรกิจ SMEs ที่มีวงเงินกู้ไม่เกิน 20 ล้านบาท โดยธนาคารจะชะลอการฟ้องคดีต่อศาลไว้จนถึงวันที่ 30 มิถุนายน 2565 ซึ่งรวมถึงลูกหนี้ที่มีการทําสัญญาประนีประนอมยอมความในชั้นศาล และมีการผ่อนชําระดีมาอย่างต่อเนื่อง แต่มาเริ่มค้างชําระในช่วงระยะเวลาตั้งแต่วันที่ 1 เมษายน 2563 - 31 ธันวาคม 2564 ธนาคารจะชะลอการดําเนินการทางกฎหมาย โดยชะลอไม่ฟ้อง ไม่ยึดทรัพย์ ไม่ขายทอดตลาด และไม่ฟ้องล้มละลาย แล้วแต่กรณีตามสถานะของลูกหนี้แต่ละราย
อนึ่ง ในปี 2564 มีลูกหนี้ที่เป็น NPLs ที่ได้รับประโยชน์ หรือความช่วยเหลือจากมาตรการชะลอการดําเนินการทางกฎหมายจํานวนมาก และปัจจุบันลูกหนี้ดังกล่าวมีสถานะปกติแล้ว ดังนั้น ธนาคารจึงขอแนะนําให้ลูกหนี้ที่ประสบปัญหา โปรดติดต่อธนาคารออมสินสาขาเจ้าของบัญชีเงินกู้ ภายในวันที่ 30 มิถุนายน 2565 นี้
https://www.gsb.or.th/news/gsbpr3-65/
รัฐบาลไทย-ข่าวทำเนียบรัฐบาล-นายกฯ พร้อมเสนอความร่วมมืออย่างเป็นรูปธรรม และชูนโยบายเศรษฐกิจเตรียมฟื้นฟูภายหลังสถานการณ์โควิด - 19 ในการประชุม APEC Informal Leaders’ Retreat
วันพฤหัสบดีที่ 15 กรกฎาคม 2564
นายกฯ พร้อมเสนอความร่วมมืออย่างเป็นรูปธรรม และชูนโยบายเศรษฐกิจเตรียมฟื้นฟูภายหลังสถานการณ์โควิด - 19 ในการประชุม APEC Informal Leaders’ Retreat
นายกฯ พร้อมเสนอความร่วมมืออย่างเป็นรูปธรรม และชูนโยบายเศรษฐกิจเตรียมฟื้นฟูภายหลังสถานการณ์โควิด - 19 ในการประชุม APEC Informal Leaders’ Retreat
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเข้าร่วมการประชุมผู้นําเขตเศรษฐกิจเอเปคอย่างไม่เป็นทางการ (APEC Informal Leaders’ Retreat) ผ่านระบบการประชุมทางไกล ในวันศุกร์ที่ 16 กรกฎาคม 2564 เวลา 18.00 – 20.00 น. (เวลาประเทศไทย) ณ ตึกภักดีบดินทร์ ทําเนียบรัฐบาล ซึ่งนิวซีแลนด์ในฐานะเจ้าภาพได้จัดขึ้นเป็นวาระเพิ่มเติมจากวาระปกติที่จะจัดขึ้นในช่วงปลายปีนี้
โดยที่ในปี 2564 นิวซีแลนด์กําหนดหัวข้อหลักการประชุมผู้นําเขตเศรษฐกิจเอเปค ดังนี้ “ร่วมกัน ทํางาน เติบโตไปด้วยกัน” (Join, Work, Grow. Together) จะจัดการประชุมวาระปกติผ่านระบบการประชุมทางไกลในช่วงปลายปี 2564 จึงได้กําหนดจัดการประชุมผู้นําในลักษณะไม่เป็นทางการเป็นการเฉพาะกิจเพิ่มเติมเพื่อเป็นโอกาสให้ผู้นําได้หารือเพื่อแลกเปลี่ยนประสบการณ์ แนวคิด และเพิ่มความร่วมมือเกี่ยวกับการตอบสนองต่อการแพร่ระบาดของโควิด - 19 ในภูมิภาค ซึ่งการประชุมครั้งนี้จัดขึ้นภายใต้คําถามหลัก. “ในบริบทการแพร่ระบาดของโควิด - 19 อะไรคือโอกาสสําหรับภูมิภาคเอเชีย - แปซิฟิก ในการร่วมมือกันก้าวข้ามวิกฤตทางด้านสาธารณสุขและเร่งฟื้นฟูเศรษฐกิจเพื่อวางรากฐานสําหรับอนาคตที่ดีกว่า” จะเป็นการประชุมในลักษณะเชิงปฏิสัมพันธ์ และครอบคลุม
นายอนุชาฯ กล่าวว่า ในการประชุมครั้งนี้ นายกรัฐมนตรีจะได้กล่าวถ้อยแถลงแสดงวิสัยทัศน์และนโยบายของไทยในการเผชิญกับความท้าทายจากสถานการณ์ไวรัสโควิด - 19 ตลอดจนเป็นโอกาสให้ได้เสนอแนะแนวทางยกระดับพัฒนาเศรษฐกิจร่วมกันเพื่อขับเคลื่อนให้ภูมิภาคฟื้นตัวอย่างรวดเร็วต่อไป ทั้งนี้คาดว่าจะมีเอกสารผลลัพธ์การประชุม ซึ่งเน้นการฟื้นฟูเศรษฐกิจ บทบาททางการค้า และนโยบายเศรษฐกิจมหภาคในการฟื้นฟูกลับมาให้ดีกว่าเดิม (building back better)
รัฐบาลไทย-ข่าวทำเนียบรัฐบาล-นายกฯ ขอบคุณทุกฝ่ายร่วมแก้ปัญหาค้ามนุษย์ กางแผนระยะต่อไป มุ่งเป้า “เทียร์1”
วันพุธที่ 10 สิงหาคม 2565
นายกฯ ขอบคุณทุกฝ่ายร่วมแก้ปัญหาค้ามนุษย์ กางแผนระยะต่อไป มุ่งเป้า “เทียร์1”
นายกฯ ขอบคุณทุกฝ่ายร่วมแก้ปัญหาค้ามนุษย์ กางแผนระยะต่อไป มุ่งเป้า “เทียร์1”
วันที่ 10 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผย ว่า ในที่ประชุมคณะรัฐมนตรีเมื่อวันที่ 9 ส.ค. 2565 นายกรัฐมนตรีได้รับทราบรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2564 และกล่าวชื่นชมทุกฝ่ายที่เกี่ยวข้องในการร่วมกันแก้ปัญหาการค้ามนุษย์ จนทําให้สถานะการค้ามนุษย์ (TIP) ประจําปี 2022 ของไทย ที่รายงานโดยกระทรวงการต่างประเทศสหรัฐ อยู่ในระดับ “เทียร์2” ดีขึ้นกว่าสองปีก่อน ที่อยู่ใน ระดับ “เทียร์ 2 ที่ต้องจับตามอง” และขอเป็นกําลังใจให้ผู้ปฏิบัติงานทุกภาคส่วนสําเร็จเป้าหมาย เลื่อนสถานะสู่ “เทียร์ 1” และขจัดการค้ามนุษย์ให้หมดไปในที่สุด
สําหรับผลการดําเนินงานป้องกันและปราบปรามการค้ามนุษย์ของ ประจําปี 2564 กระทรวงการพัฒนาสังคมและความมั่นคงของมนุษย์เสนอ (พม.) รายงานว่า สามารถจับกุมและเริ่มการดําเนินคดีอาญา 188 คดี เพิ่มขึ้นจากปี 2563 ร้อยละ 41.75 (ที่มีจํานวน 133 คดี) ในจํานวน 188 คดีนี้ เป็นคดีที่มาจากการสืบสวนสอบสวนช่องทางออนไลน์มากที่สุด จํานวน 107 คดี คิดเป็นร้อยละ 56.91 ของจํานวนคดีค้ามนุษย์ในชั้นสืบสวนทั้งหมด นอกจากนี้ สามารถดําเนินคดีกับเจ้าหน้าที่ของรัฐที่เข้าไปมีส่วนเกี่ยวข้องเพิ่มขึ้น 17 คน
มีการให้ความช่วยเหลือและการให้ความคุ้มครองผู้เสียหาย 414 คน เพิ่มขึ้นจากปี 2563 ร้อยละ 79.22 โดยให้การคุ้มครองช่วยเหลือ เช่น 1) คุ้มครองช่วยเหลือผู้เสียหายจากการค้ามนุษย์ และผู้เสียหายจากการบังคับใช้แรงงานหรือบริการที่เข้ารับการคุ้มครองในสถานคุ้มครอง 148 คน 2) ลดระยะเวลาการคุ้มครองผู้เสียหายในสถานคุ้มครองจาก 158 วัน ในปี 2563 เป็น 143 วัน ในปี 2564 ทําให้ผู้เสียหายไม่ต้องอยู่ในสถานคุ้มครองนานเกินความจําเป็น 3) เตรียมความพร้อมให้กับผู้เสียหายเข้าสู่กระบวนการทางศาลอย่างเหมาะสม 4) สนับสนุนค่าใช้จ่ายในการคุ้มครองพยานเพิ่มขึ้นจากปี 2563 ถึงร้อยละ 153.02 และผู้เสียหายได้รับเงินเยียวยาชดเชยในฐานะผู้เสียหายและพยานในคดีอาญา เพิ่มขึ้นจากปี 2563 ร้อยละ 123.9 ส่วนการป้องกันการค้ามนุษย์ ได้ดําเนินการ เช่น การพัฒนากฎหมายสําคัญที่เกี่ยวกับสิทธิคนต่างด้าวในการจัดตั้งสหภาพแรงงานเพื่อยกระดับมาตรฐานด้านแรงงานสัมพันธ์ให้เหมาะสม
นางสาวรัชดา กล่าวต่อว่า แผนการดําเนินงานป้องกันและปราบปรามการค้ามนุษย์ในระยะต่อไป เช่น 1. เพิ่มขีดความสามารถของเจ้าหน้าที่ในการบังคับใช้กฎหมาย 2. ถอดบทเรียนแผนปฏิบัติการด้านการป้องกันและแก้ไขปัญหาการค้ามนุษย์ร่วมกับหน่วยงานที่เกี่ยวข้อง 3. ยกระดับศูนย์บัญชาการป้องกันการค้ามนุษย์ด้านแรงงาน 4. เร่งจัดสรรอัตรากําลังเพิ่มเติม 5. ยกระดับระบบรับเรื่องร้องทุกข์ ร้องเรียนการค้ามนุษย์ด้านแรงงาน การบริหารจัดการข้อมูล และการส่งต่อคดี และ 6. จัดตั้งคณะทํางานเฉพาะกิจต่อต้านการค้ามนุษย์ด้านแรงงาน เพื่อให้การดําเนินงานเป็นไปอย่างมีประสิทธิภาพยิ่งขึ้น
รัฐบาลไทย-ข่าวทำเนียบรัฐบาล-กรมประมง เดินหน้าปั้น “เยาวชนนักเพาะเลี้ยง” สร้างอาชีพแก่เกษตรกรรุ่นใหม่
วันเสาร์ที่ 16 ตุลาคม 2564
กรมประมง เดินหน้าปั้น “เยาวชนนักเพาะเลี้ยง” สร้างอาชีพแก่เกษตรกรรุ่นใหม่
....
กรมประมง จัดทําโครงการพัฒนาและส่งเสริมอาชีพเกษตรกรรุ่นใหม่ ให้เป็น “เยาวชนนักเพาะเลี้ยง” โดยฝึกอบรมเยาวชนอายุ 15 - 24 ปี พร้อมสนับสนุนพันธุ์ปลาน้ําจืด รายละ 3,000 ตัว ให้ไปต่อยอดสร้างอาชีพ สร้างรายได้หลังจบหลักสูตร
.
ได้เรียนทั้งภาคทฤษฎีและปฏิบัติ ตั้งแต่การเพาะขยายพันธุ์ การฉีดฮอร์โมนเร่งการตกไข่ การอนุบาลตัวอ่อน การเลี้ยงแต่ละชนิดพันธุ์ ให้เหมาะสมกับศักยภาพของพื้นที่ เป็นต้น ซึ่งรอบที่ผ่านมา มีเยาวชนเข้าเรียน 756 ราย บางส่วนเป็นผู้ถูกเลิกจ้างในช่วงโควิด-19 ต้องกลับภูมิลําเนา
.
ผู้สนใจเข้าร่วมโครงการ สอบถามได้ที่ กองวิจัยและพัฒนาการเพาะเลี้ยงสัตว์น้ําจืด กรมประมง โทร 02 5790 8200
#ไทยคู่ฟ้า#รวมไทยสร้างชาติ#ร่วมต้านโควิด19
-------------------